I efteråret 1927 deltog Messiaen i [[Marcel Dupré|Duprés]] orgelkursus. Dupré skrev senere, at Messiaen, der aldrig havde set en orgelkonsol, sad stille i en time, mens Dupré forklarede og demonstrerede instrumentet, hvorefter han kom tilbage en uge senere og spillede [[Johann Sebastian Bach]]s ''[[Fantasia og Fuga i C-mol, BWV 562|Fantasia i C-mol]]'' på et impornerende niveau.<ref>Hill & Simeone (2005), s. 22</ref> Fra 1929 vikarierede Messiaen regelmæssigt ved [[Église de la Sainte-Trinité de Paris]] for organisten [[Charles Quef]], som var syg på den tid. Organiststillingen blev ledig i 1931, da Quef døde, og Dupré, [[Charles Tournemire]], Widor og andre støttede Messiaens kandidatur til posten. Hans formelle ansøgning inkluderede en skriftlig anbefaling fra Widor. Ansættelsen blev bekræftet i 1931,<ref>Hill & Simeone (2005), s. 34ff</ref> og han forblev organist for la Sainte-Trinité i mere end tres år.
Musik Historie Organisationer